《夜宴曲用草窗韵》
金朝·李龏

博山飞香霭空绿，大菊杯心凸金粟。百幅罘罳障夜寒，歌台小妓吹横玉。

兰堂画烛如椽粗，楚腰魏鬓娇相扶。四筵高谈遏花漏，犀盘杂遝罗天酥。

杯行过手如飞箭，座上愁无系欢线。晓鞯驮月朦胧归，东家又报开春宴。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。